《答李成白自秋浦寄怀时将适皖潜》
明代·卢龙云

君家供奉昔曾游，词赋于今更并留。兴在九华依福地，梦回千里忆皇州。

诗因离合思同调，书免浮沉复致邮。闻道皖潜有佳处，固应移棹溯江流。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。